title: 2009/473/ES: Rozhodnutie Rady z  28. mája 2009 o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou

text:
               19.6.2009

               SK

               Úradný vestník Európskej únie

               L 156/31

         ROZHODNUTIE RADY
   z 28. mája 2009
   o uzavretí dohody vo forme výmeny listov o predbežnom vykonávaní Dohody o partnerstve v sektore rybolovu medzi Európskym Spoločenstvom a Guinejskou republikou
   (2009/473/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Spoločenstvo prerokovalo s Guinejskou republikou dohodu o partnerstve v oblasti rybolovu, ktorá poskytuje plavidlám Spoločenstva možnosti rybolovu vo vodách, nad ktorými má Guineská republika zvrchovanosť alebo súdnu právomoc, pokiaľ ide o rybolov.

               (2)

               Výsledkom týchto rokovaní bolo parafovanie novej dohody o partnerstve v sektore rybolovu 20. decembra 2008.

               (3)

               Dohoda o rybolove medzi Európskym Spoločenstvom na jednej strane a vládou Guinejskej republiky na strane druhej z 28. marca 1983 by sa mala zrušiť novou dohodou o partnerstve v sektore rybolovu.

               (4)

               Na zabezpečenie pokračovania rybolovných činností plavidiel Spoločenstva je predovšetkým potrebné, aby sa nová dohoda o partnerstve v sektore rybolovu uplatňovala čo najskôr. Obe zmluvné strany preto parafovali dohodu vo forme výmeny listov o predbežnom vykonávaní novej dohody o partnerstve v sektore rybolovu od 1. januára 2009.

               (5)

               Schválenie tejto dohody vo forme výmeny listov o predbežnom vykonávaní dohody o partnerstve v sektore rybolovu je v záujme Spoločenstva.

               (6)

               Je potrebné stanoviť spôsob prerozdelenia možností rybolovu medzi členské štáty,

         ROZHODLA TAKTO:
   Článok 1
   Týmto sa v mene Spoločenstva schvaľuje dohoda vo forme výmeny listov o predbežnom vykonávaní Dohody o partnerstve v sektore rybolovu medzi Európskym spoločenstvom a Guinejskou republikou o rybolove v blízkosti guinejského pobrežia na obdobie od 1. januára 2009 do 31. decembra 2012, s výhradou rozhodnutia Rady o uzavretí dohody.
   Text dohody je pripojený k tomuto rozhodnutiu.
   Článok 2
   1.   Možnosti rybolovu stanovené protokolom sú rozdelené medzi jednotlivé členské štáty takto:

               a)

               plavidlá na lov tuniakov vlečnou sieťou:

                           Španielsko

                           15 plavidiel,

                           Francúzsko

                           11 plavidiel,

                           Taliansko

                           2 plavidlá;

               b)

               plavidlá na lov udicami:

                           Španielsko

                           8 plavidiel,

                           Francúzsko

                           4 plavidlá.

         2.   Ak sa žiadosťami členských štátov uvedených v odseku 1 o povolenie na rybolov nevyčerpajú všetky možnosti rybolovu stanovené protokolom, Komisia môže takisto zohľadniť žiadosti o povolenie rybolovu ktoréhokoľvek iného členského štátu.
   Článok 3
   Členské štáty, ktorých plavidlá vykonávajú rybolovnú činnosť na základe dohody uvedenej v článku 1, oznamujú Komisii objem každého výlovu v rybolovnej oblasti Guinejskej republiky v súlade s podrobnými pravidlami ustanovenými nariadením Komisie (ES) č. 500/2001 zo 14. marca 2001, ktorým sa ustanovujú podrobné pravidlá pre uplatňovanie nariadenia Rady (EHS) č. 2847/93 o monitorovaní úlovkov ulovených rybárskymi plavidlami Spoločenstva vo vodách tretích krajín a na šírom mori (1), až do dátumu nadobudnutia účinnosti nariadenia, ktorým sa stanovujú podrobné pravidlá v zmysle článku 30 nariadenia Rady (ES) č. 1006/2008 (2), a po tomto dátume v súlade s postupom ustanoveným v týchto posledných pravidlách.
   Článok 4
   Predseda Rady sa týmto oprávňuje určiť osoby splnomocnené na podpísanie dohody vo forme výmeny listov tak, aby zaväzovala Spoločenstvo.

      V Bruseli 28. mája 2009

            Za Radu

            predseda

         V. TOŠOVSKÝ

      (1)  Ú. v. ES L 73, 15.3.2001, s. 8.

      (2)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).
    ---documentbreak---

               19.6.2009

               SK

               Úradný vestník Európskej únie

               L 156/33

         DOHODA VO FORME VÝMENY LISTOV O PREDBEŽNOM VYKONÁVANÍ
   Dohody o partnerstve v sektore rybolovu medzi Európskym Spoločenstvom a Guinejskou republikou
   Vážený pán,
   som rád, že vyjednávači Guinejskej republiky a Európskeho spoločenstva dosiahli konsenzus vo veci dohody o spolupráci v sektore rybolovu medzi Guinejskou republikou a Európskym spoločenstvom, ako aj protokolu, ktorým sa stanovujú možnosti rybolovu a finančný príspevok, a príloh k nemu.
   Výsledok týchto rokovaní predstavuje pozitívny vývoj predchádzajúcej dohody a povedie k posilneniu našich vzťahoch v oblasti rybolovu a vytvoreniu skutočného rámca partnerstva pre rozvoj trvalo udržateľnej a zodpovednej politiky rybolovu v guinejských vodách. Navrhujem Vám preto súbežne začať postupy schválenia a ratifikácie znenia dohody, protokolu a prílohy a dodatkov k nemu v súlade s postupmi platnými v Guinejskej republike a v Európskom spoločenstve a potrebnými na nadobudnutie ich platnosti.
   S cieľom neprerušiť rybolovné činnosti plavidiel Spoločenstva v guinejských vodách a odvolávajúc sa na dohodu a protokol ustanovujúce na obdobie od 1. januára 2009 do 31. decembra 2012 možnosti rybolovu a finančný príspevok, ktoré boli parafované 20. decembra 2008, mám tú česť oznámiť Vám, že vláda Guinejskej republiky je pripravená predbežne vykonávať túto dohodu a tento protokol od 1. januára 2009, kým nenadobudnú platnosť v súlade s článkom 19 dohody a pod podmienkou, že Európske spoločenstvo je pripravené konať takisto.
   Má sa za to, že v takom prípade bude prvá splátka finančného príspevku stanoveného v článku 2 protokolu vyplatená do 30. novembra 2009.
   Bol by som Vám zaviazaný, keby ste potvrdili súhlas Európskeho spoločenstva s týmto predbežným vykonávaním.
   Prijmite, prosím, výraz mojej najhlbšej úcty.

   Vážený pán,
   mám tú česť potvrdiť dnešným dňom prijatie Vášho listu tohto znenia:

      „Vážený pán, som rád, že vyjednávači Guinejskej republiky a Európskeho spoločenstva dosiahli konsenzus vo veci dohody o spolupráci v sektore rybolovu medzi Guinejskou republikou a Európskym spoločenstvom, ako aj protokolu, ktorým sa stanovujú možnosti rybolovu a finančný príspevok, a príloh k nemu.
      Výsledok týchto rokovaní predstavuje pozitívny vývoj predchádzajúcej dohody a povedie k posilneniu našich vzťahoch v oblasti rybolovu a vytvoreniu skutočného rámca partnerstva pre rozvoj trvalo udržateľnej a zodpovednej politiky rybolovu v guinejských vodách. Navrhujem Vám preto súbežne začať postupy schválenia a ratifikácie znenia dohody, protokolu a prílohy a dodatkov k nemu v súlade s postupmi platnými v Guinejskej republike a v Európskom spoločenstve a potrebnými na nadobudnutie ich platnosti.
      S cieľom neprerušiť rybolovné činnosti plavidiel Spoločenstva v guinejských vodách a odvolávajúc sa na dohodu a protokol ustanovujúce na obdobie od 1. januára 2009 do 31. decembra 2012 možnosti rybolovu a finančný príspevok, ktoré boli parafované 20. decembra 2008, mám tú česť oznámiť Vám, že vláda Guinejskej republiky je pripravená predbežne vykonávať túto dohodu a tento protokol od 1. januára 2009, kým nenadobudnú platnosť v súlade s článkom 19 dohody a pod podmienkou, že Európske spoločenstvo je pripravené konať takisto.
      Má sa za to, že v takom prípade bude prvá splátka finančného príspevku stanoveného v článku 2 protokolu vyplatená do 30. novembra 2009.
      Bol by som Vám zaviazaný, keby ste potvrdili súhlas Európskeho spoločenstva s týmto predbežným vykonávaním.“

   Mám česť potvrdiť, že Európske spoločenstvo súhlasí s týmto predbežným vykonávaním.
   Prijmite, prosím, výraz mojej najhlbšej úcty.

 ---documentbreak--- NA ---documentbreak---

               19.6.2009

               SK

               Úradný vestník Európskej únie

               L 156/35

         DOHODA O PARTNERSTVE V SEKTORE RYBOLOVU
   medzi Guinejskou republikou a Európskym spoločenstvom
   GUINEJSKÁ REPUBLIKA,
   ďalej len „Guinea“,
   a
   EURÓPSKE SPOLOČENSTVO,
   ďalej len „Spoločenstvo“
   ďalej len „zmluvné strany“,
   SO ZRETEĽOM na úzku spoluprácu medzi Spoločenstvom a Guineou, najmä v rámci dohody z Cotonou, ako aj so zreteľom na ich spoločný záujem zintenzívniť vzájomné vzťahy,
   SO ZRETEĽOM na vôľu oboch strán podporovať zodpovedné využívanie rybolovných zdrojov prostredníctvom spolupráce,
   SO ZRETEĽOM na ustanovenia dohovoru Organizácie Spojených národov o morskom práve,
   ROZHODNUTÉ uplatňovať rozhodnutia a odporúčania Medzinárodnej komisie pre zachovanie atlantických tuniakov, ďalej len „ICCAT“,
   VEDOMÉ SI dôležitosti zásad stanovených Kódexom správania sa pre zodpovedný rybolov prijatým na konferencii FAO v roku 1995,
   ROZHODNUTÉ spolupracovať v obojstrannom záujme v prospech rozvoja zodpovedného rybolovu s cieľom zabezpečiť dlhodobé zachovanie a trvalo udržateľné využívanie živých morských zdrojov,
   PRESVEDČENÉ, že takáto spolupráca musí byť založená na dopĺňaní sa iniciatív a akcií realizovaných buď spoločne, alebo každou zo zmluvných strán pri súčasnom zabezpečení súdržnosti politík a súčinnosti snáh,
   ROZHODNUTÉ s týmto cieľom podporovať dialóg o sektorovej politike rybného hospodárstva prijatej vládou Guiney, určiť najvhodnejšie prostriedky na zabezpečenie účinného vykonávania tejto politiky, ako aj zapojenia hospodárskych subjektov a občianskej spoločnosti do tohto procesu,
   ŽELAJÚC SI stanoviť pravidlá a podmienky, ktorými sa budú riadiť činnosti rybolovu plavidiel Spoločenstva v madagaskarských vodách a pravidlá a podmienky týkajúce sa podpory zo strany Spoločenstva pri zavádzaní zodpovedného rybolovu v týchto vodách,
   ROZHODNUTÉ pokračovať v užšej hospodárskej spolupráci v oblasti rybolovného hospodárstva a v súvisiacich činnostiach vytváraním a rozvíjaním zmiešaných spoločností, do ktorých budú zapojené podniky obidvoch strán,
   SA DOHODLI TAKTO:
   Článok 1
   Predmet úpravy
   Touto dohodou sa ustanovujú zásady, pravidlá a postupy, ktorými sa riadi:

               —

               hospodárska, finančná, technická a vedecká spolupráca v sektore rybolovu s cieľom podporovať zodpovedný rybolov v guinejských vodách na zabezpečenie zachovania a trvalo udržateľného využívania rybolovných zdrojov a na rozvoj sektoru rybolovu v Guinei,

               —

               podmienky prístupu rybárskych plavidiel Spoločenstva do guinejských rybolovných oblastí,

               —

               spolupráca týkajúca sa podmienok kontroly rybolovu v rybolovných oblastiach Guiney s cieľom zabezpečiť dodržiavanie uvedených podmienok, účinnosť opatrení na zachovanie rybolovných zdrojov a na hospodárenie s nimi a boj proti nezákonnému, neohlásenému a neregulovanému rybolovu,

               —

               partnerstvá medzi podnikmi s cieľom rozvíjať v spoločnom záujme hospodárske činnosti v oblasti rybolovu a s tým súvisiace činnosti.

         Článok 2
   Vymedzenie pojmov
   Na účely tejto dohody sa pod pojmami:

               a)

               „guinejské orgány“ rozumie Ministerstvo rybného hospodárstva;

               b)

               „orgány Spoločenstva“ rozumie Európska komisia;

               c)

               „guinejská rybolovná oblasť“ rozumejú vody spadajúce pod zvrchovanosť alebo jurisdikciu Guiney, činnosť rybolovu plavidiel Spoločenstva podľa tejto dohody sa vykonáva výlučne v oblastiach, v ktorých je rybolov povolený guinejskými právnymi predpismi;

               d)

               „rybárske plavidlo“ rozumie každé plavidlo vybavené na komerčné využívanie živých vodných zdrojov;

               e)

               „plavidlo Spoločenstva“ rozumie plavidlo plaviace sa pod vlajkou členského štátu Spoločenstva a registrované v Spoločenstve;

               f)

               „spoločný výbor“ rozumie výbor zložený zo zástupcov Spoločenstva a Guiney, ako sa upresňuje v článku 10 tejto dohody;

               g)

               „prekládka“ rozumie presun časti alebo celého úlovku rybárskeho plavidla na iné plavidlo, a to v prístave alebo na mori;

               h)

               „mimoriadne okolnosti“ rozumejú iné okolnosti ako prírodné javy, ktoré sa vymykajú primeranej kontrole jednej zo strán takým spôsobom, že to znemožňuje vykonávanie činností rybolovu v guinejských vodách;

               i)

               „námorníci z AKT“ rozumejú všetci námorníci, ktorí sú štátnymi príslušníkmi neeurópskych krajín, ktoré sú signatármi dohody z Cotonou. V tejto súvislosti je námorník Guiney námorníkom z AKT;

               j)

               „dohľad“ rozumie Štátne stredisko dohľadu nad rybolovom a jeho ochrany (Centre National de Surveillance et de Protection des Pêches – CNSP),

               k)

               „zastúpenie“ rozumie Zastúpenie Európskej komisie v Guinei;

               l)

               „majiteľ plavidla“ rozumie každá osoba právne zodpovedná za rybárske plavidlo;

               m)

               „povolenie na rybolov“ rozumie oprávnenie vykonávať rybolovné činnosti na určité obdobie v stanovenej oblasti alebo lovisku a v súlade s ustanoveniami tejto dohody.

         Článok 3
   Zásady a ciele, ktorými sa riadi vykonávanie tejto dohody
   1.   Zmluvné strany sa zaväzujú, že budú podporovať zodpovedný rybolov v rybolovných oblastiach Guiney na základe zásad nediskriminovania medzi jednotlivými flotilami plaviacimi sa v týchto vodách bez toho, aby boli dotknuté dohody uzatvorené medzi rozvojovými krajinami rovnakého geografického regiónu, vrátane dohôd o reciprocite v oblasti rybolovu.
   2.   Zmluvné strany sa zaväzujú dodržiavať zásady dialógu a predbežných rokovaní, najmä pokiaľ ide o vykonávanie sektorovej politiky rybolovu na jednej strane a politík a opatrení Spoločenstva, ktoré môžu mať vplyv na odvetvie guinejského rybolovu, na strane druhej.
   3.   Zmluvné strany tiež spoločne alebo na jednostrannom základe spolupracujú na uskutočňovaní predbežných (ex ante), priebežných a následných (ex post) hodnotení opatrení, programov a akcií vykonávaných na základe ustanovení tejto dohody.
   4.   Zmluvné strany sa zaväzujú zabezpečiť vykonávanie tejto dohody v súlade so zásadami dobrého hospodárskeho a sociálneho riadenia, v snahe napomôcť vytváranie pracovných miest v Guinei a rešpektujúc stav rybolovných zdrojov.
   5.   Zamestnávanie námorníkov z krajín AKT na palube plavidiel Spoločenstva sa riadi Deklaráciou Medzinárodnej organizácie práce o zásadách a základných právach pri práci, ktorá sa plnoprávne vzťahuje na príslušné pracovné zmluvy a všeobecné pracovné podmienky. Týka sa to najmä slobody združovania a faktického uznania práva na kolektívne vyjednávanie zamestnancov, ako aj odstránenia diskriminácie v súvislosti so zamestnaním a povolaním.
   Článok 4
   Spolupráca vo vedeckej oblasti
   1.   Spoločenstvo a Guinea sa počas obdobia platnosti tejto dohody budú usilovať o monitorovanie vývoja stavu zdrojov v guinejských rybolovných oblastiach.
   2.   Zmluvné strany na základe odporúčaní a uznesení prijatých v rámci všetkých príslušných medzinárodných organizácií pre hospodárenie a riadenie rybolovu a vo svetle najlepších dostupných vedeckých stanovísk navzájom konzultujú v rámci spoločného výboru ustanoveného v článku 10 dohody, aby v prípade potreby po dohode vedeckého kolégia a spoločnom súhlase prijali opatrenia na trvalo udržateľné hospodárenie s rybolovnými zdrojmi, ktoré ovplyvnia činnosti plavidiel Spoločenstva.
   3.   Zmluvné strany sa zaväzujú, že sa budú navzájom radiť, buď priamo, a to aj na úrovni subregiónu, alebo v rámci príslušných medzinárodných organizácií s cieľom zabezpečiť riadenie a zachovanie biologických zdrojov v Atlantickom oceáne a spolupracovať v rámci príslušného vedeckého výskumu.
   Článok 5
   Prístup plavidiel Spoločenstva k rybolovu v guinejských vodách
   1.   Guinea sa zaväzuje povoliť plavidlám Spoločenstva vykonávanie činností rybolovu vo svojej rybolovnej oblasti v súlade s touto dohodou vrátane protokolu a prílohy.
   2.   Rybolovné činnosti, ktoré sú predmetom tejto dohody, podliehajú zákonom a nariadeniam platným v Guinei. Guinejské orgány oznámia Spoločenstvu všetky zmeny a doplnenia uvedených právnych predpisov. Bez toho, aby boli dotknuté ustanovenia, na ktorých sa strany môžu vzájomne dohodnúť, sú plavidlá Spoločenstva povinné dosiahnuť súlad s takouto zmenou právnych predpisov v lehote jedného mesiaca od jej oznámenia.
   3.   Guinea sa zaväzuje prijať všetky potrebné opatrenia, pokiaľ ide o účinné uplatňovanie ustanovení, ktoré sa týkajú kontroly rybolovu ustanoveného v protokole. Plavidlá Spoločenstva spolupracujú s príslušnými guinejskými orgánmi pri vykonávaní týchto kontrol.
   4.   Spoločenstvo sa zaväzuje podniknúť všetky kroky potrebné na zabezpečenie súladu svojich plavidiel s touto dohodou a s právnymi predpismi upravujúcimi rybolov vo vodách, ktoré spadajú pod jurisdikciu Guiney, v súlade s Dohovorom Organizácie Spojených národov o morskom práve.
   Článok 6
   Podmienky vykonávania činnosti rybolovu – doložka o výhradnom práve
   1.   Plavidlá Spoločenstva môžu vykonávať činnosti rybolovu v guinejskej rybolovnej oblasti, iba ak sú držiteľmi povolenia na rybolov vydaného Guineou podľa tejto dohody a k nej pripojenému protokolu.
   2.   Povolenia na kategórie rybolovu, ktoré nie sú uvedené v platnom protokole, ako aj na experimentálny rybolov, môže plavidlám Spoločenstva udeľovať ministerstvo. Vydanie týchto povolení na rybolov však podlieha súhlasu oboch strán.
   3.   Postup na získanie povolenia na rybolov pre určité plavidlo, uplatniteľné poplatky a spôsob úhrady majiteľom plavidla sú určené v prílohe k protokolu.
   Článok 7
   Finančný príspevok
   1.   Spoločenstvo poskytne Guinei finančný príspevok v súlade s náležitosťami a podmienkami ustanovenými v protokole a v prílohách. Tento jednotný príspevok sa určuje na základe týchto dvoch relatívnych zložiek:

               a)

               prístup plavidiel Spoločenstva do vôd a k rybolovným zdrojom Guiney a

               b)

               finančná pomoc Spoločenstva na zavedenie vnútroštátnej rybolovnej politiky založenej na zodpovednom rybolove a trvalo udržateľnom využívaní rybolovných zdrojov v guinejských vodách.

         2.   Zložka finančného príspevku uvedeného v odseku 1 písm. b) sa určí spoločnou dohodou a v súlade s ustanoveniami protokolu na základe cieľov vytýčených oboma stranami, ktoré sa majú realizovať v rámci sektorovej politiky rybolovu definovanej vládou Guiney a na základe ročných a viacročných plánov na implementáciu tejto politiky.
   3.   Finančný príspevok poskytnutý Spoločenstvom sa vypláca ročne podľa podrobných pravidiel ustanovených v protokole a s výhradou ustanovení tejto dohody a protokolu týkajúcich sa prípadných zmien výšky príspevku z dôvodu:

               a)

               mimoriadnych okolností;

               b)

               zníženia možností rybolovu poskytnutých plavidlám Spoločenstva po spoločnej dohode pri uplatnení príslušných opatrení spravovania príslušných zásob považovaných za potrebné na zachovanie a trvalo udržateľné využívanie zdrojov na základe najlepších dostupných vedeckých stanovísk;

               c)

               zvýšenia možností rybolovu poskytnutých plavidlám Spoločenstva po spoločnej dohode zmluvných strán v prípade, že to stav zdrojov podľa najlepších dostupných vedeckých stanovísk umožňuje;

               d)

               opätovného spoločného zhodnotenia podmienok finančnej pomoci na uplatňovanie sektorovej politiky rybolovu v Guinei v prípade, že je táto skutočnosť odôvodnená na základe výsledkov ročných a viacročných programov, ktoré obe strany zaznamenali;

               e)

               vypovedania tejto dohody v súlade s ustanoveniami jej článku 15;

               f)

               pozastavenia uplatňovania tejto dohody v súlade s ustanoveniami jej článku 14.

         Článok 8
   Podpora spolupráce na úrovni hospodárskych subjektov a občianskej spoločnosti
   1.   Zmluvné strany podporujú hospodársku, vedeckú a technickú spoluprácu v sektore rybolovu a v súvisiacich sektoroch. Vedú vzájomné poradenstvo s cieľom koordinovať rôzne opatrenia, ktoré môžu byť v tejto oblasti prijaté.
   2.   Zmluvné strany sa zaväzujú podporovať výmenu informácií o rybárskych technikách a zariadeniach, konzervačných metódach a priemyselnom spracovaní produktov rybolovu.
   3.   Zmluvné strany sa usilujú vytvoriť priaznivé podmienky na podporu vzťahov medzi svojimi podnikmi v technickej, hospodárskej a obchodnej oblasti podporovaním vytvárania priaznivého prostredia na rozvoj obchodu a investícií.
   4.   Zmluvné strany predovšetkým podporujú zriaďovanie spoločných podnikov s obojstranným záujmom, ktoré sú dôsledne v súlade s platnými právnymi predpismi Guiney a Spoločenstva.
   Článok 9
   Administratívna spolupráca
   Zmluvné strany v snahe zabezpečiť účinnosť opatrení týkajúcich sa hospodárenia s rybolovnými zdrojmi a ich ochrany:

               —

               rozvíjajú administratívnu spoluprácu, aby každá z nich zabezpečila dodržiavanie ustanovení tejto dohody a právnych predpisov Guiney o morskom rybolove svojimi plavidlami,

               —

               spolupracujú s cieľom predchádzať nezákonnému, neohlásenému a neregulovanému rybolovu a bojovať proti nemu najmä prostredníctvom výmeny informácií a úzkej administratívnej spolupráce.

         Článok 10
   Spoločný výbor
   1.   Zriaďuje sa spoločný výbor, ktorý je poverený monitorovaním a kontrolou uplatňovania tejto dohody o partnerstve. Spoločný výbor vykonáva tieto funkcie:

               a)

               uskutočňuje dohľad nad vykonávaním, výkladom a dobrým priebehom uplatňovania dohody, ako aj nad riešením sporov;

               b)

               zabezpečuje dohľad a hodnotí realizáciu príspevku dohody o spolupráci k realizácii sektorovej politiky rybolovu Guiney;

               c)

               zabezpečuje potrebné prepojenie pri riešení otázok spoločného záujmu týkajúcich sa rybolovu;

               d)

               slúži ako fórum na urovnanie sporov, ktoré môžu vyplynúť z výkladu alebo uplatňovania tejto dohody, zmierom;

               e)

               v prípade potreby prehodnotí mieru možností rybolovu a súvisiaci finančný príspevok;

               f)

               definuje podmienky rybolovu v súlade s ustanoveniami rybolovu;

               g)

               určuje praktické postupy administratívnej spolupráce ustanovenej v článku 9 tejto dohody;

               h)

               vykonáva akékoľvek ďalšie funkcie, na ktorých sa strany spoločne dohodnú, vrátane boja proti nezákonnému, neohlásenému a neregulovanému rybolovu a administratívnej spolupráce.

         2.   Spoločný výbor sa stretáva najmenej raz do roka striedavo v Guinei a v Spoločenstve, pričom stretnutiu predsedá tá zmluvná strana, ktorá stretnutie usporadúva. Na žiadosť ktorejkoľvek zmluvnej strany sa zorganizuje mimoriadne stretnutie.
   Článok 11
   Územná pôsobnosť
   Táto dohoda sa vzťahuje na jednej strane na územia, na ktorých sa uplatňuje Zmluva o založení Európskeho spoločenstva za podmienok ustanovených v tejto zmluve, a na strane druhej na území Guiney a vo vodách pod jurisdikciou Guiney.
   Článok 12
   Trvanie
   Táto dohoda sa uplatňuje počas 4 rokov odo dňa nadobudnutia jej platnosti a jej uplatňovanie sa automaticky predlžuje o rovnaké obdobie s výnimkou jej vypovedania v súlade s jej článkom 15.
   Článok 13
   Riešenie sporov
   Zmluvné strany sa spolu radia v prípade sporov vyplývajúcich z výkladu a/alebo uplatňovania tejto dohody.
   Článok 14
   Pozastavenie
   1.   Uplatňovanie tejto dohody sa môže pozastaviť z podnetu ktorejkoľvek zmluvnej strany v prípade vážneho rozporu vzhľadom k uplatňovaniu ustanovení tejto dohody. Príslušná zmluvná strana musí v takom prípade písomne oznámiť svoj zámer druhej strane najmenej tri mesiace pred dňom nadobudnutia účinnosti pozastavenia. Po doručení tohto oznámenia začnú strany vzájomné konzultácie s cieľom urovnať spor zmierom.
   2.   Vyplatenie finančného príspevku uvedeného v odseku 7 sa zníži pomerne a pro rata temporis k obdobiu trvania pozastavenia.
   Článok 15
   Vypovedanie dohody
   1.   Túto dohodu môže vypovedať ktorákoľvek zmluvná strana v prípade, že sa vyskytnú mimoriadne okolnosti, ktoré sa týkajú napríklad znehodnotenia príslušných zásob, zistenia, že miera možností rybolovu poskytnutých Guineou plavidlám Spoločenstva sa zmenšila, alebo nesplnenia záväzkov prijatých zmluvnými stranami v rámci boja proti nezákonnému, neohlásenému a neregulovanému rybolovu.
   2.   Príslušná strana písomne oznámi druhej strane svoj zámer vypovedať dohodu najmenej šesť mesiacov pred uplynutím počiatočného obdobia alebo každého dodatočného obdobia.
   3.   Po odoslaní oznámenia podľa odseku 2 nasleduje začatie konzultácií medzi zmluvnými stranami.
   4.   Vyplatenie finančného príspevku podľa článku 7 za rok, v ktorom vypovedanie dohody nadobudne účinnosť, sa znižuje pomerne a pro rata temporis.
   Článok 16
   Protokol a príloha
   Protokol a príloha tvoria neoddeliteľnú súčasť tejto dohody.
   Článok 17
   Vnútroštátne právo
   Činnosti rybolovných plavidiel Spoločenstva, ktoré plávajú v guinejských vodách, sa riadia právnymi predpismi platnými v Guinei okrem prípadov, keď dohoda a tento protokol s jeho prílohou a dodatkami ustanovujú inak.
   Článok 18
   Zrušenie
   Touto dohodou sa k dátumu nadobudnutia jej platnosti zrušuje a nahrádza Dohoda medzi Európskym hospodárskym spoločenstvom a Guinejskou republikou o rybolove v blízkosti guinejského pobrežia z 28. marca 1983.
   Článok 19
   Nadobudnutie platnosti
   Táto dohoda, vyhotovená dvojmo v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé z týchto znení je rovnako autentické, nadobúda platnosť dňom, keď si obe zmluvné strany oznámia ukončenie svojich vnútorných postupov, ktoré sú potrebné na tento účel.
   PROTOKOL
   ktorým sa stanovujú možnosti rybolovu a finančný príspevok podľa Dohody medzi Európskym spoločenstvom a Guinejskou republikou o rybolove v blízkosti guinejského pobrežia na obdobie od 1. januára 2009 do 31. decembra 2012
   Článok 1
   Obdobie uplatňovania a možnosti rybolovu
   1.   Od 1. januára 2009 a na obdobie 4 rokov sa možnosti rybolovu dohodnuté v zmysle článku 5 dohody stanovujú pre druhy rýb migrujúcich na veľké vzdialenosti (druhy uvedené v prílohe 1 k Dohovoru Spojených národov z roku 1982) takto:

               —

               mraziarenské plavidlá na lov tuniakov vlečnou sieťou: 28 plavidiel,

               —

               plavidlá na lov udicami: 12 plavidiel.

         2.   Počnúc druhým rokom uplatňovania tohto dohovoru a po spoločnom zhodnotení stavu zásob kreviet a riadenia guinejských lovísk v tejto kategórii sa môžu na ročnom základe prideliť možnosti rybolovu pre plavidlá na lov kreviet v rozsahu 800 hrubej registrovanej tonáže (GRT) na štvrťrok, za týchto podmienok:

               —

               uskutočňovanie transparentného riadenia prístupu k lovu kreviet, a najmä rybolovného úsilia vynaloženého domácimi a zahraničnými flotilami, pokiaľ ide o tento druh. Guinea na tento účel postúpi každoročne do 31. októbra daného roka súhrnnú tabuľku rybolovného úsilia vynaloženého pre daný druh vo vodách Guiney,

               —

               uskutočňovanie plánu dohľadu, monitorovania a kontroly v guinejských vodách,

               —

               vedecká analýza stavu zdrojov a výsledky vedeckého bádania, ktorých závery sa budú oznamovať každoročne v rovnakom čase ako informácie o rybolovnom úsilí.

         Rybolovné podmienky sa pre túto kategóriu stanovia každoročne na základe spoločnej dohody pred vydaním povolení na rybolov, v každom prípade však pred vyplatením dodatočného ročného finančného príspevku úmerne k zvýšeniu možností rybolovu ustanoveného v článku 2 tohto protokolu.
   3.   Odseky 1 a 2 sa uplatňujú s výhradou ustanovení článkov 4 a 5 tohto protokolu.
   4.   Plavidlá plaviace sa pod vlajkou členského štátu Európskeho spoločenstva nemôžu vykonávať činnosti rybolovu v guinejskej rybolovnej oblasti, len ak sú držiteľmi platného povolenia na rybolov vydaného Guineou v rámci tohto protokolu a podmienok popísaných v prílohe k tomuto protokolu.
   Článok 2
   Finančný príspevok – podmienky platby
   1.   Finančný príspevok uvedený v článku 7 dohody sa na obdobie uvedené v odseku 1 článku 1 skladá na jednej strane zo sumy 325 000 EUR ročne, čo predstavuje ekvivalent referenčnej tonáže 5 000 ton za rok, a na strane druhej z osobitnej sumy 125 000 EUR ročne určenej na podporu a uskutočňovanie sektorovej politiky rybolovu Guiney. Táto osobitná suma tvorí neoddeliteľnú súčasť jednotného finančného príspevku (1) stanoveného v článku 7 dohody.
   V prípade, že sa poskytnú dodatočné možnosti rybolovu v súlade s ustanoveniami článku 1 ods. 2, finančný príspevok podľa článku 7 dohody zahŕňa na obdobie uvedené v článku 1 ods. 2 aj sumu 300 000 EUR ročne úmerne k zvýšeniu možností rybolovu.
   K uvedeným sumám sa pridá aj osobitný príspevok Spoločenstva, a to vo výške 600 000 EUR prvý rok, 400 000 druhý rok a 300 000 EUR v ďalších rokoch, určený na posilnenie systému monitorovania, kontroly a dohľadu v guinejských rybolovných oblastiach so zámerom umožniť, aby Guinea najneskôr do 30. júna 2010 vybudovala satelitný systém dohľadu. Tento príspevok sa spravuje podľa ustanovení článku 7 tohto protokolu.
   2.   Uvedený odsek 1 sa uplatňuje s výhradou ustanovení článkov 4, 5, 6 a 7 tohto protokolu.
   3.   Celkovú sumu stanovenú v odseku 1 (teda 1 050 000 EUR na prvý rok, prípadne 1 150 000 EUR na druhý rok a 1 050 000 EUR na nasledujúce roky) vypláca Spoločenstvo každý rok počas obdobia uplatňovania tohto protokolu (2). Tieto sumy sa vyplácajú bez toho, aby boli dotknuté úpravy možností rybolovu alebo začlenenie nových možností rybolovu, o ktorých sa môže rozhodnúť v súlade s ustanoveniami článkov 4 a 5 tohto protokolu.
   4.   Ak celkové množstvo úlovkov plavidiel Spoločenstva v rybolovných oblastiach Guiney prekročí referenčnú tonáž, suma ročného finančného príspevku sa zvýši o 65 EUR za každú ďalšiu tonu úlovku. Celková ročná suma vyplatená Spoločenstvom však nesmie prekročiť dvojnásobok sumy uvedenej v odseku 3 (teda 1 050 000 EUR na prvý rok, prípadne 1 150 000 EUR na druhý rok a 1 050 000 EUR na nasledujúce roky). Ak množstvá úlovkov plavidiel Spoločenstva presahujú množstvá zodpovedajúce dvojnásobku celkovej ročnej sumy, náležitá suma za množstvo, ktoré prekračuje tento limit, sa vyplatí nasledujúci rok.
   5.   Finančný príspevok stanovený v odseku 1 sa vyplatí najneskôr do 30. novembra 2009 na prvý rok a najneskôr do 1. februára na nasledujúce roky.
   6.   S výhradou ustanovení článku 6 sa o použití týchto prostriedkov rozhoduje na základe finančného zákona Guiney, s výnimkou v prípade osobitného príspevku ustanoveného v článku 2 ods. 1 treťom pododseku tohto protokolu, a patrí v tomto zmysle do výlučnej právomoci orgánov Guiney.
   7.   Platby ustanovené v tomto článku sa uhrádzajú na jediný účet štátnej pokladnice otvorený v Centrálnej banke Guiney, pričom údaje o tomto účte každoročne oznamuje Ministerstvo. Pokiaľ ide o osobitný príspevok ustanovený v článku 2 ods. 1 treťom pododseku, uhradí sa priamo na účet Štátneho strediska dohľadu nad rybolovom a jeho ochrany (Centre National de Surveillance et de Protection des Pêches) a v prvom roku po tom, čo obe strany prijmú plánovanie týchto prostriedkov.
   Článok 3
   Spolupráca v záujme zodpovedného rybolovu – vedecká spolupráca
   1.   Obe zmluvné strany sa zaväzujú, že budú podporovať zodpovedný rybolov vo vodách Guiney na základe zásad rovnoprávneho zaobchádzania s jednotlivými flotilami plaviacimi sa v týchto vodách.
   2.   Počas platnosti tohto protokolu sa Spoločenstvo a orgány Guiney budú snažiť sledovať vývoj stavu rybolovných zdrojov v rybolovnej oblasti Guiney.
   3.   Obe zmluvné strany sa zaväzujú, že budú podporovať spoluprácu na úrovni subregiónu v záujme zodpovedného rybolovu, a najmä v rámci Medzinárodnej komisie pre zachovanie atlantických tuniakov (ICCAT) a akejkoľvek ďalšej príslušnej subregionálnej alebo medzinárodnej organizácie.
   4.   V súlade s článkom 4 dohody a na základe najlepších dostupných vedeckých stanovísk sa zmluvné strany navzájom radia v rámci spoločného výboru ustanoveného článkom 10 dohody, aby v prípade potreby po vedeckom zasadnutí, ktoré by sa mohlo eventuálne konať na úrovni subregiónu, a na základe spoločnej dohody prijali opatrenia na trvalo udržateľné riadenie rybolovných zdrojov, ktoré ovplyvňujú činnosti plavidiel Spoločenstva. V týchto opatreniach sa zohľadnia odporúčania a uznesenia prijaté v rámci ICCAT.
   Článok 4
   Úprava možností rybolovu po spoločnej dohode
   1.   Možnosti rybolovu uvedené v článku 1 sa môžu zvýšiť na základe spoločnej dohody za predpokladu, že závery vedeckého výboru uvedeného v článku 3 ods. 4 tohto protokolu potvrdia, že takéto zvýšenie neohrozí udržateľné riadenie zdrojov Guiney. V takomto prípade sa finančný príspevok uvedený v článku 2 ods. 1 zvýši pomerne a pro rata temporis.
   2.   Naopak v prípade, že sa zmluvné strany dohodnú na prijatí zníženia možností rybolovu uvedených v článku 1, finančný príspevok sa úmerne a pro rata temporis zníži.
   3.   Po porade a spoločnej dohode zmluvných strán sa môže upraviť aj rozdelenie možností rybolovu medzi rôzne kategórie plavidiel, pričom treba dodržať každé prípadné odporúčanie vedeckého zasadnutia uvedeného v článku 3 ods. 4 tohto protokolu, pokiaľ ide o riadenie zásob, ktoré by mohli byť týmto prerozdelením ovplyvnené. Zmluvné strany sa dohodnú na zodpovedajúcej úprave finančného príspevku, ak je to na základe prerozdelenia možností rybolovu opodstatnené.
   Článok 5
   Iné možnosti rybolovu
   1.   V prípade, že by sa rybárske plavidlá Spoločenstva zaujímali o činnosti rybolovu, ktoré nie sú uvedené v článku 1, Spoločenstvo prekonzultuje s Guineou prípadné povolenie týkajúce sa týchto nových činností. V takomto prípade sa zmluvné strany dohodnú na podmienkach uplatniteľných na tieto nové možnosti rybolovu a v prípade potreby vypracujú zmeny a doplnenia k tomuto protokolu a jeho prílohe.
   2.   Zmluvné strany môžu spoločne vykonávať kampane experimentálneho rybolovu v guinejských rybolovných oblastiach po vydaní stanoviska vedeckého zasadnutia ustanoveného v článku 3 ods. 4 tohto protokolu. Na požiadanie ktorejkoľvek zmluvnej strany vedú na tento účel konzultácie a v jednotlivých prípadoch určia nové zdroje, podmienky a iné relevantné parametre.
   3.   Obe zmluvné strany vykonávajú činnosti experimentálneho rybolovu v súlade so vzájomne prijatými vedeckými, správnymi a finančnými parametrami. Povolenia na experimentálny rybolov sa udeľujú na skúšobné obdobie, najviac však na dve šesťmesačné kampane od dátumu stanoveného spoločnou dohodou oboch zmluvných strán.
   4.   Ak zmluvné strany dospejú k záveru, že výsledky kampaní experimentálneho rybolovu sú pozitívne so zreteľom na požiadavky na ochranu ekosystémov a zachovanie biologických morských zdrojov, plavidlám Spoločenstva sa môžu poskytnúť nové možnosti rybolovu v súlade s postupom spoločnej dohody ustanovenej v článku 4 tohto protokolu, a to do uplynutia platnosti tohto protokolu a v závislosti od úsilia, ktoré možno povoliť. Finančný príspevok sa zodpovedajúcim spôsobom zvýši.
   Článok 6
   Pozastavenie a revízia platby finančného príspevku v prípade mimoriadnych okolností
   1.   V prípade mimoriadnych okolností s výnimkou prírodných javov, ktoré zabraňujú výkonu činností rybolovu vo výhradnej hospodárskej zóne (VHZ) Guiney, Európske spoločenstvo môže pozastaviť vyplácanie finančného príspevku stanoveného v článku 2 ods. 1 tohto protokolu.
   2.   Rozhodnutie o pozastavení v prípadoch ustanovených v odseku 1 sa prijme po konzultáciách medzi oboma zmluvnými stranami v lehote dvoch mesiacov od žiadosti jednej zo strán a pod podmienkou, že Európske spoločenstvo uhradilo všetky sumy splatné v čase pozastavenia.
   3.   Vyplácanie finančného príspevku sa obnoví, len čo zmluvné strany zistia na základe spoločnej dohody, že okolnosti, ktoré vyvolali zastavenie činností rybolovu, už zanikli a/alebo že situácia umožňuje návrat k činnostiam rybolovu.
   4.   Platnosť povolení na rybolov udelených plavidlám Spoločenstva, pozastavená súčasne s vyplácaním finančného príspevku, sa predlžuje o obdobie, ktorého dĺžka sa rovná dĺžke obdobia pozastavenia činností rybolovu.
   Článok 7
   Podpora zodpovedného rybolovu vo vodách Guiney
   1.   Celý finančný príspevok, ako aj osobitný príspevok, ktoré sú stanovené v článku 2 ods. 1 tohto protokolu, napomáhajú každoročne podporu a zavedenie iniciatív prijatých v rámci sektorovej politiky rybolovu definovanej vládou Guiney a schválenej oboma stranami na základe ďalej uvedených podrobných pravidiel.
   Správa príslušnej sumy Guineou sa zakladá na stanovení cieľov, ktoré sa majú realizovať, a súvisiacich ročných a viacročných plánov v súlade s nasledujúcim odsekom 2 oboma zmluvnými stranami spoločnou dohodou a v súlade so súčasnými prioritami politiky rybolovu Guiney s cieľom zabezpečiť trvalo udržateľné a zodpovedné riadenie sektora, najmä pokiaľ ide o kontrolu a dohľad, riadenie zdrojov a zlepšenie zdravotných a hygienických podmienok produktov rybolovu a posilnenie kontrolnej kapacity príslušnými orgánmi.
   2.   Na návrh Guiney a s cieľom zavedenia ustanovení uvedeného odseku 1 sa Spoločenstvo a Guinea, v rámci spoločného výboru ustanoveného v článku 10 dohody po nadobudnutí platnosti protokolu a najneskôr tri mesiace po nadobudnutí platnosti tohto protokolu, dohodnú na viacročnom sektorovom programe a na podmienkach jeho uplatňovania, predovšetkým na:

               a)

               usmerneniach na ročnom a viacročnom základe, podľa ktorých sa použije percentuálny podiel finančného príspevku uvedeného v odseku 1 a osobitné sumy na iniciatívy, ktoré sa majú každoročne uskutočniť;

               b)

               cieľoch, ktoré treba dosiahnuť na ročnom a viacročnom základe, aby sa včas pristúpilo k podpore trvalo udržateľného a zodpovedného rybolovu, pri zohľadnení priorít vyjadrených Guineou v rámci vnútroštátnej politiky rybolovu alebo v rámci iných politík, ktoré sa vzťahujú alebo ktoré majú vplyv na podporovanie trvalo udržateľného a zodpovedného rybolovu;

               c)

               kritériách a postupoch, ktoré sa majú uplatňovať s cieľom umožniť každoročné zhodnotenie dosiahnutých výsledkov.

         3.   Obe zmluvné strany sa zhodnú na kladení osobitného dôrazu na všetky opatrenia na podporu monitorovania, kontroly a dohľadu nad rybolovom, vrátane dohľadu nad vodami Guiney námornou alebo vzdušnou cestou, zavedenia satelitného systému monitorovania (VMS) rybárskych plavidiel, zlepšenia právneho rámca, ako aj jeho uplatňovania, pokiaľ ide o priestupky.
   4.   Každú navrhovanú úpravu viacročného sektorového programu alebo využívania osobitných súm na iniciatívy, ktoré sa majú každoročne uskutočniť, musia schváliť obe zmluvné strany v rámci spoločného výboru.
   5.   Guinea každoročne pridelí čiastku zodpovedajúcu sumám uvedeným v odseku 1 na účely uskutočňovania viacročného sektorového programu. Pokiaľ ide o prvý rok platnosti protokolu, toto pridelenie prostriedkov treba Spoločenstvu oznámiť čo najskôr, v každom prípade však pred schválením viacročného sektorového programu spoločným výborom. Pre každý ďalší rok Guinea oznámi toto pridelenie Spoločenstvu najneskôr 31. januára predchádzajúceho roka.
   6.   Ak je to podľa každoročného spoločného hodnotenia výsledkov zavedenia viacročného sektorového programu opodstatnené, Európske spoločenstvo môže pristúpiť k úprave sumy určenej na podporu a uskutočňovanie sektorovej politiky rybolovu Guiney, ktorá je súčasťou finančného príspevku uvedeného v článku 2 ods. 1 tohto protokolu, s cieľom prispôsobiť skutočnú sumu finančných prostriedkov pridelených na uskutočňovanie programu týmto výsledkom.
   7.   Spoločenstvo si vyhradzuje právo pozastaviť vyplatenie osobitného príspevku ustanoveného v článku 2 ods. 1 treťom pododseku tohto protokolu v prípade, že s výnimkou výnimočných a náležite odôvodnených okolností dosiahnuté výsledky po prvom roku uplatňovania protokolu podľa ich predchádzajúceho posúdenia v rámci spoločného výboru nezodpovedajú plánovaniu.
   Článok 8
   Spory – pozastavenie uplatňovania protokolu
   1.   Každý spor medzi zmluvnými stranami súvisiaci s výkladom ustanovení tohto protokolu a s ich uplatňovaním musí byť predmetom konzultácie medzi zmluvnými stranami v rámci spoločného výboru ustanoveného článkom 10 dohody, ktorý v prípade potreby zvolá mimoriadne zasadnutie.
   2.   Bez toho, aby boli dotknuté ustanovenia článku 9, uplatňovanie protokolu sa môže pozastaviť na návrh jednej zmluvnej strany, keď sa spor medzi zmluvnými stranami považuje za vážny a keď konzultácie v rámci spoločného výboru v súlade s odsekom 1 neumožnili urovnať spor zmierom.
   3.   Pozastavenie uplatňovania protokolu podlieha písomnému oznámeniu zainteresovanej strany o jej zámere aspoň tri mesiace pred dátumom, kedy má toto pozastavenie nadobudnúť účinnosť.
   4.   V prípade pozastavenia uplatňovania protokolu zmluvné strany naďalej vedú konzultácie s cieľom dosiahnuť riešenie daného sporu zmierom. Keď sa takého riešenie dosiahne, uplatňovanie protokolu sa obnoví a suma finančného príspevku sa zníži pomerne a pro rata temporis v závislosti od dĺžky obdobia, počas ktorého bolo vykonávanie protokolu pozastavené.
   Článok 9
   Pozastavenie uplatňovania protokolu z dôvodu neuhradených platieb
   S výhradou ustanovení článku 6 v prípade, že Spoločenstvo nevykoná platby ustanovené v článku 2, uplatňovanie tohto protokolu sa môže pozastaviť za týchto podmienok:

               a)

               príslušné orgány Guiney zašlú Európskej komisii oznámenie o chýbajúcej platbe. Komisia to príslušne preverí a v prípade potreby najneskôr do 60 pracovných dní od dátumu prijatia oznámenia vykoná potrebné platby;

               b)

               ak sa platba neuskutoční alebo neuskutočnenie platby nebude náležite zdôvodnené v lehote stanovenej v článku 2 ods. 5 tohto protokolu, príslušné orgány Guiney sú oprávnené pozastaviť uplatňovanie protokolu. Bezodkladne o tom informujú Európsku komisiu;

               c)

               protokol sa začne znova uplatňovať hneď po vykonaní predmetnej platby.

         Článok 10
   Uplatniteľné ustanovenia vnútroštátneho práva
   Činnosti rybolovu plavidiel Spoločenstva, ktoré plávajú v guinejských vodách, sa riadia právnymi predpismi platnými v Guinei okrem prípadov, keď sa v dohode a tomto protokole s jeho prílohou a dodatkami ustanovuje inak.
   Článok 11
   Revízna doložka
   1.   V prípade výrazných zmien v smerovaní politík, ktoré viedli k uzavretiu tohto protokolu, môže niektorá zo strán požiadať o revíziu ustanovení so zámerom ich prípadnej zmeny a doplnenia.
   2.   Zúčastnená strana písomne oznámi svoj zámer pristúpiť k revízii ustanovení tohto protokolu druhej zmluvnej strane.
   3.   Najneskôr 60 pracovných dní po tomto oznámení obe zmluvné strany začnú za týmto účelom konzultácie. V prípade, že sa nedosiahne dohoda, pokiaľ ide o revíziu ustanovení, príslušná strana môže protokol vypovedať v súlade s jeho článkom 14.
   Článok 12
   Zrušenie
   Týmto protokolom a jeho prílohami sa zrušujú a nahrádzajú v súčasnosti platný Protokol o rybolove, ako aj rámcová dohoda medzi Európskym hospodárskym spoločenstvom a Guineou o rybolove v blízkosti pobrežia Guiney.
   Článok 13
   Trvanie
   Tento protokol a prílohy k nemu sa uplatňujú počas obdobia štyroch rokov od 1. januára 2009, pokiaľ nedôjde k vypovedaniu v súlade s článkom 14.
   Článok 14
   Vypovedanie
   V prípade vypovedania protokolu príslušná zmluvná strana písomne oznámi druhej strane svoj zámer vypovedať protokol najmenej šesť mesiacov pred dňom nadobudnutia účinnosti tohto vypovedania. Odoslanie oznámenia uvedeného v predchádzajúcom odseku má za následok začatie konzultácií medzi zmluvnými stranami.
   Článok 15
   Nadobudnutie platnosti
   1.   Tento protokol a jeho príloha nadobúdajú platnosť dňom, keď si obidve zmluvné strany oznámia ukončenie postupov, ktoré sú na tento účel potrebné.
   2.   Uplatňujú sa od 1. januára 2009.

      (1)  K sume finančného príspevku uvedeného v prvom pododseku článku 1 sa pripája suma príspevkov ustanovených v kapitole II tejto prílohy, ktoré vyberá priamo Guinea a ktoré sa odhadujú na 118 000 EUR ročne bez daní, týkajúcich sa prispievania na dohľad a výskum.

      (2)  K týmto sumám sa pripája suma príspevkov ustanovených v kapitole II tejto prílohy, ktoré vyberá priamo Guinea a ktoré sa odhadujú na 118 000 EUR ročne bez daní, týkajúcich sa prispievania na dohľad a výskum.


title: Rozhodnutie rady z 23. júla 2014 , ktorým sa vymenúva jeden člen riadiacej rady Európskej chemickej agentúry

text:
               25.7.2014

               SK

               Úradný vestník Európskej únie

               C 242/2

         ROZHODNUTIE RADY
   z 23. júla 2014,
   ktorým sa vymenúva jeden člen riadiacej rady Európskej chemickej agentúry
   2014/C 242/03
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa stanovuje, že Rada za členov riadiacej rady Európskej chemickej agentúry (ďalej len „riadiaca rada“) vymenuje jedného zástupcu z každého členského štátu.

               (2)

               Rada svojím rozhodnutím z 13. mája 2013 (2) vymenovala 12 členov riadiacej rady.

               (3)

               Vláda Írska informovala Radu o svojom zámere nahradiť írskeho zástupcu v riadiacej rade a predložila kandidatúru nového zástupcu, ktorý by mal byť vymenovaný na obdobie do 31. mája 2017,

         PRIJALA TOTO ROZHODNUTIE:
   Článok 1
   Pani Sharon Jane MCGUINNESSOVÁ, írskej štátnej príslušnosti, narodená 13. júla 1965, sa vymenúva za člena riadiacej rady Európskej chemickej agentúry ako náhrada za pána Martina LYNCHA na obdobie od 23. júla 2014 do 31. mája 2017.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. júla 2014

            Za Radu

            predseda

         S. GOZI

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 138, 17.5.2013, s. 14.


title: 2004/777/ES: Rozhodnutie č. 197 z 23. marca 2004 o prechodných obdobiach na zavedenie Európskeho preukazu zdravotného poistenia v súlade s článkom 5 rozhodnutia č. 191Text s významom pre EHP a dohodu EÚ/Švajčiarsko

text:
               19.11.2004

               SK

               Úradný vestník Európskej únie

               L 343/28

      ROZHODNUTIE č. 197
   z 23. marca 2004
   o prechodných obdobiach na zavedenie Európskeho preukazu zdravotného poistenia v súlade s článkom 5 rozhodnutia č. 191
   (Text s významom pre EHP a dohodu EÚ/Švajčiarsko)
   (2004/777/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci Spoločenstva (1), na základe ktorého je zodpovedná za riešenie všetkých administratívnych otázok, ktoré vyplývajú z nariadenia (EHS) č. 1408/71 a následných nariadení,
   so zreteľom na rozhodnutie č. 191 z 18. júna 2003 o nahradení formulárov E 111 a E 111B Európskym preukazom zdravotného poistenia (2),
   keďže:

               (1)

               Podľa článku 1 rozhodnutia č. 191 Európsky preukaz zdravotného poistenia nahradí formuláre E 111 a E 111B od 1. júna 2004. Formuláre E 111 a E 111B, ktoré vydali príslušné inštitúcie členských štátov pred 31. májom 2004, ostanú v platnosti najneskôr do 31. decembra 2004.

               (2)

               Podľa článku 5 rozhodnutia č. 191 členským štátom, ktoré nemajú kartu zdravotného poistenia v čase, keď je prijaté rozhodnutie, sa môže udeliť prechodné obdobie, ktoré však nemôže trvať dlhšie ako do 31. decembra 2005. Členské štáty, ktoré spĺňajú túto podmienku, musia informovať správnu komisiu pred 1. decembrom 2003 o svojom zámere požiadať o takéto obdobie a upresniť jeho trvanie. Po 1. júni 2004 príslušné inštitúcie členských štátov, ktorým bolo udelené prechodné obdobie, budú preto naďalej vydávať formuláre E 111, ktorých platnosť skončí na konci prechodného obdobia. Nové členské štáty, ktoré spĺňajú vyššie uvedené podmienky, musia oznámiť správnej komisii, že chcú požiadať o umožnenie prechodného obdobia a spresniť jeho trvanie najneskôr do 31. mája 2004.

               (3)

               Aby sa zabezpečili jasné a prehľadné informácie pre inštitúcie a občanov, a aby sa zaručilo uznanie formulárov E 111, ktoré sa budú naďalej vydávať po 1. júni 2004 v niektorých členských štátoch, musí sa vypracovať zoznam členských štátov, ktorým bolo udelené takéto prechodné obdobie. Avšak čo sa týka nových členských štátov a krajín EZVO, tento zoznam môže byť informatívny len dovtedy, kým sa tam nezačne uplatňovať rozhodnutie č. 191.

               (4)

               Od 1. júna 2004 príslušné inštitúcie členských štátov, ktoré nemajú prechodné obdobie, nemôžu pokračovať vo vydávaní formulárov E 111 a E 111B. Následne, ak sa európsky preukaz zavádza postupne, niektoré príslušné inštitúcie príslušných členských štátov budú musieť vydať poisteným osobám dočasné náhradné potvrdenie, ak nie sú schopné vydať európske preukazy. Všetky príslušné inštitúcie však musia byť schopné vydávať karty najneskôr do 1. januára 2006.

               (5)

               Počas prechodného obdobia príslušné inštitúcie príslušných členských štátov budú pokračovať vo vydávaní formulárov E 111 poisteným osobám na základe vzoru uvedeného v rozhodnutí č. 198 z 23. marca 2004, ktoré sa týka nahradenia a ukončenia používania vzorov formulárov potrebných na uplatňovanie nariadení Rady (EHS) č. 1408/71 a (EHS) č. 574/72 (3).

               (6)

               Členské štáty, ktoré majú prechodné obdobie, sa však môžu rozhodnúť, že toto obdobie skrátia. správnej komisii musia oznámiť svoje rozhodnutie najneskôr tri mesiace pred zavedením prvého európskeho preukazu. Na základe tohto oznámenia príslušný členský štát nemôže pokračovať vo vydávaní formulára E 111 od dátumu, ktorý je uvedený v jeho oznámení správnej komisii.

               (7)

               Rozhodnutie Spoločného výboru EHP zadefinuje opatrenia na používanie európskeho preukazu zdravotného poistenia v Európskom hospodárskom priestore. Toto rozhodnutie konkrétne ustanoví vzor kariet vydávaných príslušnými inštitúciami v Nórsku, na Islande a v Lichtenštajnsku.

               (8)

               Rozhodnutie Spoločného výboru pre Dohodu o voľnom pohybe osôb medzi Európskym spoločenstvom a jeho členskými štátmi a Švajčiarskou konfederáciou zadefinuje opatrenia na používanie európskeho preukazu zdravotného poistenia vo vzťahoch medzi členskými štátmi a Švajčiarskom. Toto rozhodnutie konkrétne ustanoví vzor kariet vydávaných príslušnými inštitúciami Švajčiarskej konfederácie,

         ROZHODLA TAKTO:

               1.

               Členským štátom zahrnutým v zozname, ktorý je priložený k tomuto rozhodnutiu, sa môže udeliť prechodné obdobie na zavedenie európskeho preukazu zdravotného poistenia od 1. júna 2004.
               Príslušné inštitúcie týchto členských štátov budú pokračovať vo vydávaní formulárov E 111 v súlade so vzorom, ktorý sa uvádza v rozhodnutí č. 198, až do konca prechodného obdobia.
               Pred ukončením prechodného obdobia sa však členské štáty môžu rozhodnúť, že skrátia prechodné obdobie. Členské štáty informujú správnu komisiu najneskôr tri mesiace pred zavedením prvého európskeho preukazu, správna komisia upraví príslušné prílohy tohto rozhodnutia s cieľom určiť dátum, keď sa prechodné obdobie príslušných členských štátov skončí.

               2.

               Príslušné inštitúcie členských štátov, ktoré nemajú prechodné obdobie, nemôžu pokračovať vo vydávaní formulárov E 111 alebo E 111 B od 1. júna 2004. Príslušné inštitúcie členských štátov, ktoré majú prechodné obdobie, ale rozhodli sa skrátiť toto obdobie v súlade s odsekom 3 bodu 1 tohto rozhodnutia, nemôžu pokračovať vo vydávaní formulára E 111 od dátumu, ktorý je uvedený v oznámení správnej komisii.
               Inštitúcie týchto členských štátov vydajú dočasné náhradné potvrdenie všetkým poisteným osobám, ktoré nemôžu dostať európsky preukaz.
               Ak príslušná inštitúcia nie je schopná vydávať európsky preukaz, uvedenie údajov v políčku 8 a 9 v dočasnom náhradnom potvrdení je dobrovoľné. Neuvedenie týchto údajov nemá vplyv na platnosť dočasného náhradného potvrdenia.

               3.

               Toto rozhodnutie bude uverejnené v Úradnom vestníku Európskej únie. Bude sa uplatňovať od 1. júna 2004.

            Predseda správnej komisie

         Tim QUIRKE

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 631/2004 (Ú. v. EÚ L 100, 6.4.2004, s. 1).

      (2)  Ú. v. EÚ L 276, 27.10.2003, s. 19.

      (3)  Ú. v. EÚ L 259, 5.8.2004, s. 1.

      PRÍLOHA I
      Zoznam členských štátov, ktorým bolo povolené prechodné obdobie

                  Členský štát

                  Prechodné obdobie do

                  Rakúsko

                  31.12.2005

                  Taliansko

                  31.10.2004

                  Holandsko

                  31.12.2005

                  Portugalsko

                  28.2.2005

                  Spojené kráľovstvo

                  31.12.2005

      PRÍLOHA II
      Informatívny zoznam nových členských štátov, ktorým bolo povolené prechodné obdobie

                  Nový členský štát

                  Prechodné obdobie do

                  Lotyšsko

                  31.7.2005

                  Litva

                  1.7.2005

                  Malta

                  31.12.2005

                  Poľsko

                  31.12.2005

                  Slovensko

                  31.12.2005

                  Cyprus

                  31.12.2005

                  Maďarsko

                  31.12.2005

      PRÍLOHA III
      Predbežný zoznam krajín EZVO, ktorým bolo povolené prechodné obdobie (s ohľadom na rozhodnutie Spoločného výboru EHP)

                  Členská krajina EZVO

                  Prechodné obdobie do

                  Island

                  31.12.2005

                  Švajčiarsko

                  31.12.2005

                  Lichtenštajnsko

                  31.12.2005


title: 2014/575/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2012

text:
               5.9.2014

               SK

               Úradný vestník Európskej únie

               L 266/196

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2012
   (2014/575/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2012 spolu s odpoveďami centra (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0224/2014),

               1.

               udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 89.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 142, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 29. marca 1977, ktorým sa Komisia splnomocňuje na uzatváranie zmlúv Euratom o pôžičke na účely príspevkov na financovanie jadrových elektrární

text:
Dôležité právne oznámenie

|

31977D0270

Úradný vestník L 088 , 06/04/1977 S. 0009 - 0010 Grécke špeciálne vydanie: Kapitola 10 Zväzok 1 S. 0119  Španielske špeciálne vydanie: Kapitola 12 Zväzok 3 S. 0024  Portugalské špeciálne vydanie Kapitola 12 Zväzok 3 S. 0024

		Rozhodnutie Radyz 29. marca 1977,ktorým sa Komisia splnomocňuje na uzatváranie zmlúv Euratom o pôžičke na účely príspevkov na financovanie jadrových elektrární(77/270/Euratom)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na jej články 2, 172 a 203,so zreteľom na návrh Komisie,so zreteľom na súhlas Európskeho parlamentu [1],so zreteľom na stanovisko Hospodárskeho a sociálneho výboru [2],keďže využívanie atómovej energie môže znížiť závislosť spoločenstva na vonkajších zdrojoch energie, a tak zlepšiť podmienky, za ktorých sa energia dováža;keďže za súčasných technických a hospodárskych podmienok je využívanie atómovej energie hospodársky rentabilné a výhodnejšie ako využívanie naftových výrobkov;keďže dodatočné investície potrebné pre atómové elektrárne v porovnaní s bežnými elektrárňami, spolu s nákladmi vyplývajúcimi z nárastu cien naftových produktov, ktoré majú vplyv na prevádzkové náklady existujúcich konvenčných elektrární, znamenajú, že výrobcovia energie sú nútení brať viac úverov;keďže článok 2 písm. c) zmluvy ukladá spoločenstvu za úlohu uľahčiť investovanie a zabezpečiť, najmä podporovaním iniciatív podnikov, aby zriaďovali základné zariadenia potrebné na rozvoj jadrovej energetiky v spoločenstve; keďže na účely financovania atómových elektrární treba vytvoriť systém pôžičiek a úverov; keďže takéto opatrenie sa javí potrebným na dosiahnutie cieľa stanoveného v článku 2 písm. c) zmluvy, hoci zmluvy nestanovuje právomoci potrebné na tento účel;keďže so zreteľom na vysokú sumu potrebného kapitálu treba zvýšiť potenciál financovania; keďže sa javí, že spoločenstvo môže v tejto oblasti poskytnúť pomoci v podstatnej výške;keďže spoločenstvo má povinnosť využiť všetky dostupné prostriedky na uľahčenie dosiahnutia cieľov prijatých v rámci novej spoločnej politiky v oblasti energetiky,ROZHODLA TAKTO:Článok 1Komisia sa týmto splnomocňuje uzatvárať v mene Európskeho spoločenstva pre atómovú energiu (Euratom) do výšky stanovenej Radou zmluvy o pôžičke, prostriedky z ktorých sa použijú vo forme pôžičiek na účely financovania investičných projektov vzťahujúcich sa na priemyselnú výrobu elektrickej energie v atómových elektrárňach a na priemyselné zariadenia palivového obehu.Komisia si nevypožičia vyššie sumy, ako na ktoré prijala žiadosti.Transakcie vypožičiavania a s nimi súvisiace transakcie požičiavania sú vyjadrené v rovnakej mene a vykonávané za rovnakých podmienok, pokiaľ ide o spätné platby istiny a platby úrokov. Náklady, ktoré vzniknú spoločenstvu uzatváraním a vykonávaním jednotlivých transakcií, znáša dotknutý oprávnený podnik.Článok 2Komisia dohodne podmienky zmlúv o pôžičke v najlepšom záujme spoločenstva so zreteľom na podmienky na kapitálových trhoch a v súlade s požiadavkami vyplývajúcimi z trvania pôžičiek, ktoré majú byť poskytnuté.Článok 3Komisia rozhodne o každom poskytnutí pôžičky. Jej rozhodnutie musí byť založené predovšetkým na zásade uprednostnenia využívania zdrojov za najvýhodnejších podmienok v zaradeniach optimálnej veľkosti.Pôžičky sa zabezpečia spôsobom bežnými v bankovej praxi.Článok 4Komisia v pravidelných intervaloch informuje Radu a Európsky parlament o príjmových a výdavkových transakciách vyplývajúcich z uzatvárania a správy prijatých a poskytnutých pôžičiek Euratom. Každý rok predloží v rámci predbežného návrhu rozpočtu prehľad svojej politiky v oblasti pôžičiek.Článok 5Finančná kontrola a audit sa vykoná v súlade s finančným nariadením z 25. apríla 1973 uplatňovaným na rozpočet Európskych spoločenstiev [3].V Bruseli 29. marca 1977Za RadupredsedaT. Benn[1] Ú. v. ES C 157, 14.7.1975, s. 35.[2] Ú. v. ES C 248, 29.10.1975, s. 8.[3] Ú. v. ES L 116, 1.5.1973, s. 1.--------------------------------------------------


title: Rozhodnutie Európskeho parlamentu (EÚ) 2017/1665 z 27. apríla 2017 o účtovnej závierke Európskej environmentálnej agentúry za rozpočtový rok 2015

text:
               29.9.2017

               SK

               Úradný vestník Európskej únie

               L 252/219

         ROZHODNUTIE EURÓPSKEHO PARLAMENTU (EÚ) 2017/1665
   z 27. apríla 2017
   o účtovnej závierke Európskej environmentálnej agentúry za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0052/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0085/2017),

               1.

               schvaľuje účtovnú závierku Európskej environmentálnej agentúry za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 87.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. EÚ L 328, 7.12.2013, s. 42.


title: Rozhodnutie Komisie z 26. apríla 2004, ktorým sa prijímajú rozhodnutia Spoločenstva o dovoze určitých chemikálií podľa nariadenia (ES) č. 304/2003 Európskeho parlamentu a RadyText s významom pre EHP.

text:
Dôležité právne oznámenie

|

32004D0382

Úradný vestník L 144 , 30/04/2004 S. 0012 - 0033

		Rozhodnutie Komisiez 26. apríla 2004,ktorým sa prijímajú rozhodnutia Spoločenstva o dovoze určitých chemikálií podľa nariadenia (ES) č. 304/2003 Európskeho parlamentu a Rady(Text s významom pre EHP)(2004/382/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie (ES) č. 304/2003 Európskeho parlamentu a Rady z 28. januára 2003 o vývoze a dovoze nebezpečných chemikálií [1], a najmä na jeho článok 12 ods. 1,keďže:(1) podľa nariadenia (ES) č. 304/2003 má Komisia rozhodnúť v mene spoločenstva, či sa má povoliť alebo nepovoliť dovoz každej chemikálie do spoločenstva na základe postupu predbežného súhlasu (PIC);(2) environmentálny program OSN (UNEP) a Organizácia spojených národov pre výživu a poľnohospodárstvo (FAO) boli určené, aby poskytovali služby sekretariátu pri uskutočňovaní predbežného postupu PIC ustanoveného záverečným aktom konferencie splnomocnených zástupcov o Rotterdamskom dohovore o postupe predbežného súhlasu po predchádzajúcom ohlásení (PIC) pre určité nebezpečné chemikálie a prípravky na ochranu rastlín v medzinárodnom obchode, ktorý bol podpísaný 11. septembra 1998 a schválený spoločenstvom rozhodnutím Rady 2003/106/ES z 19. decembra 2002 týkajúcom sa schválenia v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom ohlásení pre určité nebezpečné chemikálie a prípravky na ochranu rastlín v medzinárodnom obchode [2], najmä rezolúcie o dočasných dohodách ustanovenej v záverečnom akte;(3) Komisia konajúca ako spoločne určený orgán je povinná posielať rozhodnutia o chemikáliách Sekretariátu pre predbežný postup PIC v mene spoločenstva a jeho členských štátov;(4) dočasný sekretariát požiadal, aby účastníci postupu PIC pri oznamovaní svojich dovozných rozhodnutí používali osobitné tlačivo pre odpoveď dovážajúcej krajiny;(5) chemikálie aktinolit, amozit, antofylit, a tremolit, z ktorých každá je amfibolovou formou azbestových vlákien, boli tiež zaradené k predbežnému postupu PIC a Komisia dostala informáciu z dočasného sekretariátu vo forme usmernenia pre prijímanie rozhodnutí (ktoré sa tiež vzťahuje na azbest krocidolit, ktorý sa už zaradil do postupu PIC a bol uvedený v konečnom rozhodnutí spoločenstva o dovoze, ktorý bol oznámený v obežníku PIC IV uvádzajúci stav k 31. decembru 1994. Všetky tieto chemikálie boli postupne zakázané alebo prísne obmedzené na úrovni spoločenstva prostredníctvom radu regulačných opatrení, z ktorých poslednou bola smernica Komisie 1999/77/ES z 26. júla 1999 [3], ktorou sa po šiestykrát prispôsobuje technickému pokroku smernica Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov týkajúcich sa obmedzení na obchodovanie a používanie určitých nebezpečných látok a prípravkov [4]. Na základe toho by sa malo prijať konečné rozhodnutie o dovoze pre aktinolit, amozit, antofylit a tremolit a revidované a novelizované konečné rozhodnutie by sa malo prijať v prípade krocidolitu;(6) chemikália DNOC bola pridaná do zoznamu chemikálií, ktoré podliehajú dočasnému PIC postupu, ako prípravok na ochranu rastlín, pre ktorý Komisia získala informácie od dočasného sekretariátu vo forme usmernenia pre prijímanie rozhodnutí. DNOC patrí do pôsobnosti smernice Rady 91/414/EHS z 15. júla 1991, ktorá sa týka sa uvádzania prípravkov na ochranu rastlín na trh [5], naposledy zmenenej a doplnenej nariadením (ES) č. 806/2003 [6]. Rozhodnutím Komisie 1999/164/ES zo 17. februára 1999 o nezaradení účinnej látky DNOC do prílohy I smernice Rady 91/414/EHS a zrušení povolení prípravkov na ochranu rastlín s obsahom tejto účinnej látky [7] DNOC sa odstránil z prílohy I k smernici 91/414/EHS a povolenia na prípravky na ochranu rastlín, ktoré ho obsahujú, boli zrušené do 16. augusta 1999. Na základe toho by sa malo prijať konečné rozhodnutie o dovoze;(7) určité prípravky na ochranu rastlín vo forme suchých práškových zmesí obsahujúcich kombináciu benomylu 7 % alebo viac, karbofuránu 10 % alebo viac a tiramu 15 % alebo viac, by sa mali tiež zaradiť k predbežnému postupu PIC. Komisia dostala informácie od dočasného sekretariátu vo forme usmernenia pre prijímanie rozhodnutí. Chemikálie benomyl, karbofurán a tiram patria tiež do pôsobnosti smernice 91/414/EHS. Rozhodnutím Komisie 2002/928/ES z 26. novembra 2002 o nezaradení benomylu do prílohy I smernice Rady 91/414/EHS a zrušení povolení prípravkov na ochranu rastlín s obsahom tejto účinnej látky [8], benomyl bol odstránený z prílohy I k smernici 91/414/EHS a povolenia na prípravky na ochranu rastlín, ktoré obsahujú túto látku, boli zrušené do 25. mája 2003. Karbofurán sa v súčasnosti posudzuje v rámci smernice 91/414/EHS. Táto smernica ustanovuje prechodné obdobie, počas ktorého sa členským štátom povoľuje do vydania rozhodnutia spoločenstva prijať vnútroštátne rozhodnutia o látkach a prípravkoch patriacich do jej pôsobnosti. Smernicou Komisie 2003/81/ES z 5. septembra 2003, ktorá mení a dopĺňa smernicu 91/414/EHS a zaraďuje molinat, tiram a ziram ako účinné látky [9], tiram bol zaradený do prílohy I k smernici 91/414/EHS a je povolený na použitie v prípravkoch na ochranu rastlín na základe určených podmienok. Tiram bol tiež oznámený na základe smernice 98/8/ES Európskeho parlamentu a Rady zo 16. februára 1998 o uvádzaní biocídnych výrobkov na trh [10], ktorá ustanovuje prechodné obdobie, počas ktorého členské štáty môžu do vydania rozhodnutia spoločenstva prijímať národné rozhodnutia o látkach a prípravkoch patriacich do jej pôsobnosti. Následne by sa malo prijať dočasné rozhodnutie o dovoze pre suché práškové zmesi obsahujúce kombináciu benomylu, karbofuránu a tiramu uvedených koncentrácií alebo vyššími;(8) opatrenia ustanovené v tomto rozhodnutí sú v súlade so stanoviskom výboru ustanoveného podľa článku 29 smernice Rady 67/548/EHS [11] naposledy zmenenej a doplnenej smernicou Komisie 2001/59/ES [12],ROZHODLA TAKTO:Článok 1Konečné rozhodnutie o dovoze chemikálií aktinolit, amozit, antofylit, krocidolit a tremolit, ako je uvedené v tlačive pre odpoveď na dovoz nachádzajúcom sa v prílohe I, sa prijíma.Článok 2Konečné rozhodnutie o dovoze chemikálie DNOC, ako je uvedené v tlačive pre odpoveď na dovoz nachádzajúcom sa v prílohe II, sa prijíma.Článok 3Dočasné rozhodnutie o dovoze suchých práškových zmesí obsahujúcich kombináciu benomylu 7 % alebo viac, karbofuránu 10 % alebo viac a tiramu 15 % alebo viac, ako je uvedené v tlačive pre odpoveď na dovoz v prílohe III, sa tiež prijíma.V Bruseli 26. apríla 2004Za KomisiuMargot Wallströmčlenka Komisie[1] Ú. v. ES L 63, 6.3.2003, s. 1.[2] Ú. v. ES L 63, 6.3.2003, s. 27.[3] Ú. v. ES L 262, 27.9.1976, s. 201.[4] Ú. v. ES L 207, 6.8.1999, s. 18.[5] Ú. v. ES L 230, 19.8.1991, s. 1.[6] Ú. v. ES L 122, 16.5.2003, s. 1.[7] Ú. v. ES L 54, 2.3.1999, s. 21.[8] Ú. v. ES L 322, 27.11.2002, s. 53.[9] Ú. v. ES L 224, 6.9.2003, s. 29.[10] Ú. v. ES L 123, 24.4.1998, s. 1.[11] Ú. v. ES 196, 16.8.1967, s. 1.[12] Ú. v. ES L 225, 21.8.2001, s. 1.--------------------------------------------------PRÍLOHA IKonečné rozhodnutie o dovoze pre chemikálie aktinolit, amozit, antofylit a tremolit spolu s aktualizovaným konečným rozhodnutím o dovoze pre krocidolit, ktoré nahrádza predchádzajúce rozhodnutie o dovoze z roku 1994+++++ TIFF ++++++++++ TIFF ++++++++++ TIFF +++++--------------------------------------------------PRÍLOHA IIKonečné rozhodnutie o dovoze pre chemikáliu DNOC+++++ TIFF ++++++++++ TIFF ++++++++++ TIFF +++++--------------------------------------------------PRÍLOHA IIIDočasné rozhodnutie o dovoze suchých práškových zmesí obsahujúcich kombináciu benomylu 7 % alebo viac, karbofuránu 10 % alebo viac a tiramu 15 % alebo viac+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------